|  |  |
| --- | --- |
| 23.07.2020. | Nr.13/19 |

**STARPGABALA STATUSA NOTEIKŠANA ZEMES VIENĪBĀM**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts), **PRET –** nav, **ATTURAS** – nav,

Zemes vienības Jelgavā – Šķūņu ielā 4A ar aptuveno platību 170 m2 (kadastra apzīmējums 0900 005 0430), Ziediņu ceļā 4B ar aptuveno platību 3996 m2 (kadastra apzīmējums 0900 028 0371) un Ošu ceļā 13A ar aptuveno platību 627 m2 (kadastra apzīmējums 0900 022 0187) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem vai viņu mantiniekiem, minēto zemes vienību piederība 1940.gada 21.jūlijā nav konstatēta.

Pamatojoties uz Jelgavas pilsētas domes 2015.gada 29.janvāra lēmuma Nr.2/7 „Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme”, minētās zemes vienības piekrīt Jelgavas pilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas pilsētas pašvaldības vārda.

Saskaņā ar Jelgavas pilsētas pašvaldības administrācijas Attīstības un pilsētplānošanas pārvaldes 2020.gada 8.aprīļa Atzinumu Nr.3-6/112, 2020.gada 15.jūnija Atzinumu Nr.3-6/144 un 2020.gada 6.jūlija Atzinumu Nr.3-6/160 minētās zemes vienības ir starpgabali, turpmāk – Starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Saskaņā ar likuma ”Par pašvaldībām” 21.panta pirmās daļas 17.punktu, likuma ”Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu,

**JELGAVAS PILSĒTAS DOME NOLEMJ:**

1. Noteikt Starpgabala statusu zemes vienībām Jelgavā:

1.1. Šķūņu ielā 4A ar kadastra apzīmējumu 0900 005 0430;

1.2. Ziediņu ceļā 4B ar kadastra apzīmējumu 0900 028 0371;

1.3. Ošu ceļā 13A ar kadastra apzīmējumu 0900 022 0187.

2. Jelgavas pilsētas pašvaldības administrācijas Pašvaldības īpašumu pārvaldei reģistrēt pirmajā punktā minētos Starpgabalus Zemgales rajona tiesas zemesgrāmatā uz Jelgavas pilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā